უნივერსიტეტის ღონისძიებების პორტალი

Nx-ღონისძიება - იდეები, რომლებიც გვწამს!
2014-05-29 18:05 (Asia/Dubai)
Nx-ღონისძიება – იდეები, რომლებიც გვწამს!
1-ლ ივნისს, 12:00 საათზე, ილიას სახელმწიფო უნივერსიტეტის წიგნის მაღაზია ”ლიგამუსში” გაიმართება Nx-ღონისძიება.
Nx-პლატფორმა შესაძლებლობას აძლევს საინტერესო იდეების მქონე, მოაზროვნე ადამიანებს, ნებისმიერი საკითხის შესახებ ფართო საზოგადოებას გააცნონ თავიანთი ორიგინალური და ინოვაციური ხედვა.
აუდიტორიის წინაშე წარდგებიან პროფესიონალი სპიკერები.
არ გაუშვათ საინტერესო აზრის მოსმენის შესაძლებლობა, დაესწარით Nx-ღონისძიებას.
თუ გსურთ, გახდეთ Nx-სპიკერი და მოხვდეს თქვენი პრეზენტაცია ”მაესტროს” ეთერში, გაიარეთ რეგისტრაცია მითითებულ ბმულზე http://nx.ge/როგორ-გავხდე-nx-სპიკერი/
დრო: 1-ლი ივნისი, 12:00 საათი
ადგილმდებარეობა: წიგნის მაღაზია ”ლიგამუსი”
დამატებითი ინფორმაციისთვის ეწვიეთ ინტერნეტგვერდებს http://nx.ge/ და
https://www.facebook.com/www.nx.ge ან მიმართეთ ერეკლე თამაზაშვილს (ტელ.: 593 004 080)

ქართულ-ჩინური ურთიერთობების საკითხი
2014-05-30 11:05
3 ივნისს, 11:00 საათზე, ილიას სახელმწიფო უნივერსიტეტში საჯარო ლექციას წაიკითხავს ჩინეთის რესპუბლიკის ელჩი საქართველოში, ბატონი ბინ იუეს.
ლექციის თემა: ქართულ-ჩინური ურთიერთობების საკითხი, ჩინეთის ეკონომიკური განვითარების ტენდენციები, ჩინეთის კულტურა.
ასევე, ბატონი ელჩი ისაუბრებს ილიას სახელმწიფო უნივერსიტეტში ჩინური ენის შემსწავლელი კურსების გახსნის პერსპექტივაზე და ქართველი სტუდენტებისათვის ჩინეთის წამყვან უნივერსიტეტებში სწავლის გაგრძელების შესაძლებლობებზე.
დრო: 3 ივნისი, 11:00 საათი
ადგილმდებარეობა: აუდიტორია G 106, ილიას სახელმწიფო უნივერსიტეტი

გიწვევთ საბუნებისმეტყველო მეცნიერებების პედაგოგთა ეროვნულ კონფერენცია
2014-05-30 15:56
პროექტი Profiles და ილიას სახელმწიფო უნივერსიტეტი გიწვევთ საბუნებისმეტყველო მეცნიერებების პედაგოგთა ეროვნულ კონფერენციაზე.
კონფერენცია გაიმართება 31 მაისს, 10:00 საათიდან.
იხილეთ კონფერენციის პროგრამა აქ.
დრო: 31 მაისი, 10:00 საათი
ადგილმდებარეობა: აუდიტორია G 106, ილიას სახელმწიფო უნივერსიტეტი
კონფერენციას შეგიძლიათ თვალყური ადევნოთ პირდაპირ ტრანსლირებით აქ.

ერთი ქართული იკონოგრაფიული მოტივის თაობაზე
2014-06-02 13:13
4 ივნისს, 18:00 საათზე, ილიას სახელმწიფო უნივერსიტეტის F 303 აუდიტორიაში, შუა საუკუნეების კვლევების ფარგლებში დაგეგმილ სემინარზე პაატა ბუხრაშვილი წაიკითხავს მოხსენებას თემაზე: „ერთი ქართული იკონოგრაფიული მოტივის თაობაზე“.

საარჩევნო პორტალის პრეზენტაცია და ვორქშოფი
2014-06-02 16:31
4 ივნისს, ოთხშაბათს, 15:00 საათზე, ილიას სახელმწიფო უნივერსიტეტის A 101 აუდიტორიაში (ი. ჭავჭავაძის გამზ.32) სამართლიანი არჩევნებისა და დემოკრატიის საერთაშორისო საზოგადოება (ISFED) გიწვევთ ღონისძიებაზე, რომლის ფარგლებშიც მოეწყობა სამი არასამთავრობო ორგანიზაციის („სამართლიანი არჩევნები“, „საია“ და ”საერთაშორისო გამჭვირვალობა”) საერთო პროექტის, საარჩევნო პორტალის – http://www.electionsportal.ge/ – პრეზენტაცია და მცირე ვორქშოფი, რომელიც მიზნად ისახავს სტუდენტების ინფორმირებულობის გაზრდას კენჭისყრის პროცედურებისა და საარჩევნო დარღვევების შესახებ.

"ინტერკულტურული დიალოგი ესთეტიკის საკითხებზე - შანსები და სირთულეები"
2014-06-03 10:41
5 ივნისს 9:00 საათზე, ილიას სახელმწიფო უნივერსიტეტის ავსტრიული კულტურის ცენტრის საკონფერენციო დარბაზში (გიორგი წერეთლის 3, S 507) გაიხსნება სამდღიანი საერთაშორისო სიმპოზიუმი “ინტერკულტურული დიალოგი ესთეტიკის საკითხებზე – შანსები და სირთულეები”. სიმპოზიუმის ინიციატორია Österreichische Gesellschaft für Philosophischen Öst-West-Dialog (ვენა). სიმპოზიუმზე სამუშაო ენებია გერმანული და ინგლისური (თარგმანის გარეშე).
პროგრამა იხილეთ აქ.
დასწრება თავისუფალია.

საზოგადოებრივ-საგანმანათლებლო პროექტი - „ახალი განმანათლებლობა“
2014-06-03 13:34
6 ივნისს, 16:00 საათზე, ილიას სახელმწიფო უნივერსიტეტის A 101 აუდიტორიაში მეცნიერებათა და ხელოვნების ფაკულტეტის საზოგადოებრივ-საგანმანათლებლო პროექტის – „ახალი განმანათლებლობა“ – ფარგლებში სრული პროფესორი, გია ნოდია, წაიკითხავს საჯარო ლექციას თემაზე „რა არის სამოქალაქო საზოგადოება?“
დასწრება თავისუფალია.

რაინერ ვერნერ ფასბინდერის დრამატურგია
2014-06-03 14:40
5 ივნისს, 19:00 საათზე, ილიაუნის წიგნის მაღაზია ”ლიგამუსში” ლიტერატურული კლუბის რიგით მე-5 საიუბილეო შეხვედრა გაიმართება. შეხვედრის თემაა “რაინერ ვერნერ ფასბინდერის დრამატურგია”.
2014 წლის 31 მაისს რაინერ ვერნერ ფასბინდერზე 69 წელი შეუსრულდებოდა. ლიტერატურული კლუბი ამ დიდი გერმანელი რეჟისორისა და დრამატურგის იუბილეს აღსანიშნავად კინომცოდნე გოგი გვახარიას მასპინძლობს. სტუმარი ისაუბრებს ფასბინდერზე, როგორც ბრეხტიანული კინოს ავტორზე – კაცზე, რომელმაც შეცვალა გერმანიის ისტორია.
“…ახალი გერმანული კინოს მონარქი, და, ამავე დროს, ონავარი ბავშვი, რომელმაც ათასგვარ სისაძაგლეში დაადანაშაულა გერმანული კულტურა, თავისი ქვეყნის სამარცხვინო მარცხის დღეებში ჩაისახა. დაადანაშაულა და ააღორძინა კიდეც დავრდომილი გერმანული კინემატოგრაფი, რომლის ტრიუმფზე 1970-იან წლებში მთელი მსოფლიო ლაპარაკობდა”.
გოგი გვახარია, “ცრემლიანი სათვალე”, ჟურნალი ”ცხელი შოკოლადი”, 2005 წ.

ლიტერატურული საღამო
2014-06-03 17:53
5 ივნისს, 16:00 საათზე, ილიას სახელმწიფო უნივერსიტეტის A 101 აუდიტორიაში საქართველოში ირანის ისლამური რესპუბლიკის საელჩოს კულტურის განყოფილება გიწვევთ ლიტერატურულ საღამოზე – ”იმამ ხომეინის მისტიკური და ფილოსოფიური ნააზრევი ვახუშტი კოტეტიშვილისა და მაგალი თოდუას ქართულ თარგმანებში”. ღონისძიების მიზანია საქართველოსა და ირანს შორის არსებული კულტურული ურთიერთობების გაღრმავება და ირანული კულტურისა და თანამედროვე ირანული ლიტერატურის პოპულარიზაცია.

გარემოს დაცვის დღე
2014-06-04 16:35
5 ივნისს, გარემოს დაცვის დღესთან დაკავშირებით, ილიას სახელმწიფო უნივერსიტეტის ბიზნესის სკოლის ტურიზმის მენეჯმენტის ცენტრი და სტუდენტები, ეკოტურიზმისა და ტურიზმის მდგრადი განვითარების ხელშეწყობისა და პოპულარიზაციის მიზნით, გეგმავენ კუს ტბის მიმდებარე ტერიტორიის დასუფთავებას.
შემოგვიერთდით!
შეხვედრის დრო და ადგილი:
ილიაუნის E კორპუსის ეზო
5 ივნისი, 12:00 საათი.
ღონისძიების დაწყების დრო 13:00 სთ (კუს ტბის მიმდებარე ტერიტორია)

ახალგაზრდების ცნობიერების ამაღლება ევრო კავშირისა და ევრო კავშირთან ასოცირების ხელშეკრულებაზე
2014-06-05 10:48
9 ივნისს, ორშაბათს, 16:00 საათზე, ბრიტანეთის საბჭოს ორგანიზებით, ილიას სახელმწიფო უნივერსიტეტის სტუდენტებს შეხვდებიან დიდი ბრიტანეთის ელჩი საქართველოში, ალექსანდრა ჰოლ ჰოლი, უელსის პარლამენტის სპიკერი, დეიმ როზმარი ბატლერი და ბრიტანულ-ქართული სავაჭრო პალატის დამფუძნებელი დირექტორი, მაკო აბაშიძე.
შეხვედრის მიზანია ახალგაზრდების, როგორც მომავალი ლიდერების, ცნობიერების ამაღლება ევროკავშირისა და ევროკავშირთან ასოცირების ხელშეკრულებაზე, აგრეთვე, ღრმა და ყოვლისმომცველი თავისუფალი სავაჭრო სივრცის შეთანხმებაზე.
დრო: 9 ივნისი, 16:00 საათი
ადგილმდებარეობა: G 106 აუდიტორია, ილიას სახელმწიფო უნივერსიტეტი
დასწრება თავისუფალია.

6 ივნისი უნიკინოს დაბადების დღეა
2014-06-05 17:28
გაცნობებთ, რომ პარასკევს, 6 ივნისს, 18:00 საათზე პროექტ „უნიკინოს“ 5 წელი უსრულდება.
დაარსებიდან ხუთი წლის იუბილესთან დაკავშირებით ილიას უნვერსიტეტის A101 აუდიტორიაში, 18:00 საათზე სტუდენტებს შეხვდებიან ილიას უნივერსიტეტის რექტორი გიგა ზედანია და უნიკინოს კინოკლუბის ხელმძღვანელი ნინია კაკაბაძე. ფილმის მთარგმნელებს გადაეცემათ სერტიფიკატები და შემდეგ საზეიმოდ დაიჭრება დაბადების დღის ტორტი.
დასასრულს კი ნაჩვენები იქნება მიჰაელ ჰანეკეს ფილმი „კოდი უცნობია“ (2000) ქართული გახმოვანებით.
მონაწილეობენ: ჯულიეტ ბინოში, ტერი ნევიკი, იოზეფ ბირბიჰლერი, ალექსანდრ ჰამიდი, მაიმუნა ჰელენი.
დასწრება თავისუფალია!

შექმენი გარემო, აღიქვი შესაძლებლობა და განაპირობე განათლება
2014-06-06 13:51
14 ივნისს, შეზღუდული შესაძლებლობის მქონე პირთა უფლებების დაცვის დღეს, საქართველოს 4 უნივერსიტეტის (ილიას სახელმწიფო უნივერსიტეტი, ჯიპა, ბათუმის შოთა რუსთაველის სახელმწიფო უნივერსიტეტი და სამცხე-ჯავახეთის სახელმწიფო უნივერსიტეტი) რექტორები ხელს მოაწერენ ინკლუზიის დეკლარაციას, რომელიც ეფუძნება სამ ძირითად გზავნილს ,,შექმენი გარემო, აღიქვი შესაძლებლობა და განაპირობე განათლება’’.
აღნიშნული ღონისძიება გაიმართება ტემპუსის მიერ დაფინანსებული პროექტის – ,,საზოგადოების ღიაობა ინდივიდუალური საჭიროების მქონე პირთათვის’’ (ASPIRE) – ფარგლებში.
ამავე დღეს მოეწყობა ღია გამოფენა და ინფორმაციულ-საგანმანათლებლო აქტივობები კონსტანტინე გამსახურდიას სახელობის ბაღში (გეგეშიძის ბაღი),
ილიაუნის თეატრის ეზოში გაიმართება სპექტაკლი ,,დამბო’’, ხოლო წიგნის მაღაზია ”ლიგამუსში” – ,,ტემპელ გრანდინის’’ ჩვენება.
დეკლარაციის ხელმოწერის ადგილი: სასტუმრო „ჰოლიდეი ინი“
დეკლარაციის ხელმოწერის დრო: 17:00 საათი
მისამართი: 26 მაისის მოედანი #1, თბილისი

„Caucasus Survey”-ის მეორე ნომრის პრეზენტაცია
2014-06-09 12:52
11 ივნისს, ოთხშაბათს, 18:30 საათზე, ილიას სახელმწიფო უნივერსიტეტის წიგნის მაღაზია ”ლიგამუსში” გაიმართება ჟურნალ „Caucasus Survey”-ის მეორე ნომრის პრეზენტაცია.
სამეცნიერო ჟურნალში კავკასიის შესახებ განთავსებულია კვლევები ჩრდილო და სამხრეთ კავკასიაზე. ჟურნალის მეორე ნომერში წარმოდგენილია სტატიები შემდეგ თემებზე:ისლამი,ნაციონალმიზმი და მდგომარეობა მუსლიმურ კავკასიაში, საქართველოს დემოკრატიული რესპუბლიკის 1918-1921 წლების ეკონომიკური პოლიტიკა, მთიანი ყარაბახის სამშვიდობოპროცესის ამჟამინდელი მდგომარეობა და სხვა.
პრეზენტაციაზე დარიგდება ჟურნალის პირველი და მეორე გამოცემები.
ხოლო რედაქტორთა და მრჩეველთა საბჭო უპასუხებს დამსწრე საზოგადოების შეკითხვებს ჟურნალში განთავსებულ სტატიებთან დაკავშირებით.
”Caucasus Survey” დაფუძნდა ილიას სახელმწიფო უნივერსიტეტთან პარტნიორობით და გამოდის წელიწადში ორჯერ. ჟურნალის ელექტრონული ვერსია ხელმისაწვდომია საიტზე: www.caucasus-survey.org. ჟურნალის სარედაქციო საბჭო და ილიას სახელმწიფო უნივერსიტეტი მადლობას უხდიან გაერთიანებული სამეფოს საგარეო და თანამეგობრობის ოფისს ჟურნალისმეორე ნომრის გამოცემაში მხარდაჭერისთვის”.
პრეზენტაციის დრო: 11 ივნისი, 18:30 საათი
ადგილმდებარეობა: წიგნის მაღაზია ”ლიგამუსი”

უმბერტო ეკოს ახალი რომანი - ”პრაღის სასაფლაო”
2014-06-09 15:05
12 ივნისს, ხუთშაბათს, 19:00 საათზე, ილიას სახელმწიფო უნივერსიტეტის წიგნის სახლ”ლიგამუსში” ილიაუნის ლიტერატურული კლუბი და გამომცემლობა ”დიოგენე” წარმოგიდგენთ უმბერტო ეკოს ახალ რომანს – ”პრაღის სასაფლაო”. წიგნზე ისაუბრებენ მისი მთარგმნელი, ხათუნა ცხადაძე, და იტალიის საელჩოს წარმომადგენელი. გაიმართება დისკუსია მკითხველთან.

საზოგადოებრივ-საგანმანათლებლო პროექტი - „ახალი განმანათლებლობა“
2014-06-10 12:28
13 ივნისს, პარასკევს, 16:00 საათზე, ილიას სახელმწიფო უნივერსიტეტის A 101 აუდიტორიაში მეცნიერებათა და ხელოვნების ფაკულტეტის საზოგადოებრივ-საგანმანათლებლო პროექტის – „ახალი განმანათლებლობა“ – ფარგლებში სრული პროფესორი, დავით მალაზონია, წაიკითხავს საჯარო ლექციას თემაზე: რუსეთის იმპერიის კოლონიური პოლიტიკა და „თერგდალეულები“.
დასწრება თავისუფალია.

ინტენციონალობისა და უნივერსალიების საკითხები და მათთან დაკავშირებულ დებატები
2014-06-10 14:29
11-16 ივნისს ილიას სახელმწიფო უნივერსიტეტის F303 აუდიტორიაში ინტენსიური ლექციების კურსს წაიკითხავს ტიუბინგენის უნივერსიტეტის დოცენტი, გიორგი ქორიძე. ფილოსოფიის სამაგისტრო პროგრამის ფარგლებში მომზადებული ლექციების თემაა ინტენციონალობისა და უნივერსალიების საკითხები და მათთან დაკავშირებულ დებატები შუა საუკუნეების ფილოსოფიასა თუ თანამედროვე ანალიტიკურ ფილოსოფიაში.
დასწრება თავისუფალია.
ადგილმდებარეობა:
ილიას სახელმწიფო უნივერსიტეტის F303 აუდიტორია
დრო:
11 ივნისი, ოთხშაბათი – 15:00-18:00 საათი
14 ივნისი, შაბათი – 16:00-19:00 საათი
16 ივნისი, ორშაბათი – 17:00-20:00 საათი

საქართველო ძველ სპარსულ რუკებზე
2014-06-10 15:53
16 ივნისს, 18:00 საათზე, ილიას სახელმწიფო უნივერსიტეტის G106 აუდიტორიაში ირანელი მკვლევარი, საჰაბის გეოგრაფიული და კარტოგრაფიული ინსტიტუტის პრეზიდენტი, მოჰამად რეზა საჰაბი, წაიკითხავს მოხსენებას თემაზე „საქართველო ძველ სპარსულ რუკებზე“.

მესამე სამეცნიერო პიკნიკი
2014-06-11 11:29
ილიას სახელმწიფო უნივერსიტეტი გიწვევთ მეცნიერების პოპულარიზაციის მიზნით გამართულ ღონისძიებაში მონაწილეობის მისაღებად.
ილიას სახელმწიფო უნივერსიტეტი 2014 წლის ოქტომბერში გამართავს მესამე სამეცნიერო პიკნიკს, რომლის თანაორგანიზატორია თბილისის მერია.
სამეცნიერო პიკნიკი არის ერთდღიანი ღონისძიება ღია ცის ქვეშ, რომლის მიზანია მეცნიერების სხვადასხვა დარგი ყველა ასაკის ადამიანისთვის სახალისო და მიმზიდველი ფორმით წარმოაჩინოს.
სამეცნიერო პიკნიკი პირველად 2012 წლის სექტემბერში ჩატარდა და მას მერე ყოველწლიურად იმართება. პირველ სამეცნიერო პიკნიკში, ილიაუნის პროფესორებთან და სტუდენტებთან ერთად, მონაწილეობდა სხვადასხვა ადგილობრივი და საერთაშორისო ორგანიზაცია, მათ შორის: ლეონარდო და ვინჩის პროექტის ახლგაზრდა გამომგონებლები, ეკოკლუბი, თბილისის ზოოპარკი და სხვადასხვა ქვეყნის საელჩოს ჯგუფები. 2013 წელს ღონისძიება გახდა წევრი ევროპული სამეცნიერო ღონისძიებების ასოციაციისა (EuSEA), რომელიც 90-მდე წევრ ორგანიზაციას აერთიანებს და მეცნიერებისა და ტექნოლოგიების პოპულარიზაციისათვის შემოქმედებითი პლატფორმის შექმნას ისახავს მიზნად. 2013 წელს, მეორე სამეცნიერო პიკნიკის მნიშვნელოვანი სიახლე იყო რობოტების თამაში, რომელიც ასევე ყოველწლიურად გაიმართება ილიას უნივერსიტეტის ორგანიზებით.
ილიაუნის მესამე სამეცნიერო პიკნიკში მონაწილეობისათვის, გთხოვთ, 30 ივნისამდე გამოგზავნოთ შევსებული განაცხადის ფორმა და დაადასტუროთ თქვენი სამეცნიერო ჯგუფის მონაწილეობა.
დამატებითი ინფორმაციისთვის მიმართეთ სამეცნიერო პიკნიკის საორგანიზაციო ჯგუფს, ელ.ფოსტა: sciencepicnic@iliauni.edu.ge;
ტელ.: 591017610
სამეცნიერო პიკნიკის შესახებ დამატებითი ინფორმაცია იხილეთ ღონისძიების ოფიციალურ ვებ-გვერდზე: http://sciencepicnic.ge/

თანაბარი შესაძლებლობების უფლების დაცვის ეროვნული დღე
2014-06-11 15:18
14 ივნისს თანაბარი შესაძლებლობების უფლების დაცვის ეროვნული დღეა. ამ დღესთან დაკავშირებით, ილიას სახელმწიფო უნივერსიტეტის ორგანიზებით, მთელი კვირის მანძილზე დაგეგმილია სხვადასხვა ტიპის ღონისძიებები. ღონისძიებების მიზანია ინდივიდუალური საჭიროებების მქონე ადამიანების საზოგადოებაში ინტეგრირება.
კვირეულის ფარგლებში გაიმართება შემდეგი ღონისძიებები:
საუნივერსიტეტო შეხვედრები აკადემიურ პერსონალთან, ადმინისტრაციასთან და სტუდენტებთან – „საუბარი ინკლუზიაზე“
• იხილეთ განრიგი-ღონისძიებები ახალციხეში
• იხილეთ განრიგი-ღონისძიებები ბათუმში
• იხილეთ განრიგი-ღონისძიებები თბილისში
14 ივნისს, შეზღუდული შესაძლებლობების მქონე პირთა უფლებების დაცვის დღეს, საქართველოს 4 უნივერსიტეტის (ილიას სახელმწიფო უნივერსიტეტი, ჯიპა, ბათუმის შოთა რუსთაველის სახელმწიფო უნივერსიტეტი და სამცხე-ჯავახეთის სახელმწიფო უნივერსიტეტი) რექტორები ხელს მოაწერენ ინკლუზიის დეკლარაციას, რომელიც ეფუძნება სამ ძირითად გზავნილს „შექმენი გარემო, აღიქვი შესაძლებლობა და განაპირობე განათლება“
დეკლარაციის მიზანია ინკლუზიური განათლების პრაქტიკის დანერგვა და გათვალისწინება უმაღლესი განათლების ყველა ეტაპზე და სტუდენტებისა და ლექტორების თანამონაწილეობისთვის პირობების უზრუმველყოფა
აღნიშნული ღონისძიება გაიმართება 17:00 საათზე, სასტუმროში „ჰოლიდეი ინი“
• ღონისძიების დეტალებისთვის იხილეთ პრესრელიზი.
ამავე დღეს, ფართო საზოგადოებისთვის მოეწყობა ღია გამოფენა და ინფორმაციული-საგანმანათლებლო აქტივობები კონსტანტინე გამსახურდიას სახელობის ბაღში (გეგეშიძის ბაღი), ილიაუნის თეატრის ეზოში გაიმართება სპექტაკლი „დამბო“.
წიგნის სახლ ლიგამუსში – ფილმ „ტემპელ გრანდინის“ ჩვენება და იმ ორგანიზაციების დაჯილდოება, რომელიც ილიას სახელმწიფო უნივერსიტეტს გვერდში უდგანან ინდივიდუალი საჭიროებების მქონე ადამიანებისთვის საზოგადოებაში ინტეგრირების მიზნით პროგრამების განხორციელების საქმეში.
ღონისძიებებზე დასწრება თავისუფალია.

„ინდივიდუალური საჭიროების მქონე ადამიანების საზოგადოებაში ინტეგრირება“
2014-06-12 17:17
13, ივნისს, 17:00 საათზე, ილიას სახელმწიფო უნივერსიტეტის G 106 აუდიტორიაში ილიაუნის პროექტის – „ინდივიდუალური საჭიროების მქონე ადამიანების საზოგადოებაში ინტეგრირება“ (ASPIRE) – ინიციატივით, მოეწყობა სპეციალური განათლების სამაგისტრო პროგრამის პრეზენტაცია, რომელზეც საზოგადოება გაეცნობა ილიას სახელმწიფო უნივერსიტეტის ინკლუზიურ განათლებაზე მიმართული სასწავლო კომპონენტებისა და საუნივერსიტეტო ინკლუზიის დეკლარაციას.
პრეზენტაციის დასასრულს გაიმართება ღია თემატური დისკუსია.
პრეზენტაციას წარუძღვება სამაგისტრო პროგრამის გუნდი:
ხათუნა დოლიძე – ილიას სახელმწიფო უნივერსიტეტის სკოლამდელი აღზრდის და ინკლუზიური განათლების ცენტრის დირექტორი;
ნინო გოგიჩაძე – ილიას სახელმწიფო უნივერსიტეტის სპეციალური განათლების პროგრამის ხელმძღვანელი;
ეკა დგებუაძე – საქართველოს განათლებისა და მეცნიერების სამინისტროს ინკლუზიური განათლების განვითარების სამმართველოს უფროსი.
მარიკა ზაქარეიშვილი – საქართველოს განათლებისა და მეცნიერების სამინისტროს ინკლუზიური პროფესიული განათლების პროექტის დირექტორი;
მაია ბაგრატიონ-გრუზინსკი – საქართველოს განათლებისა და მეცნიერების სამინისტროს ინკლუზიური პროფესიული განათლების პროექტის მენეჯერი.

თანამედროვე პოპულარული მიმდინარეობების მიმართულების კონცერტები
2014-06-13 17:27
ილიას სახელმწიფო უნივერსიტეტის მუსიკის ცენტრის თანამედროვე პოპულარული მიმდინარეობების მიმართულება გთავაზობთ:
• 16 ივნისს, 16:00 საათზე, წიგნის სახლში „ლიგამუსი“ დოდო კილაძის პოპ-ვოკალის კურსის სტუდენტების კონცერტს.
მონაწილეობენ: ზურა აბესაძე, თათა გიორგობიანი, ფიქრია კორბესაშვილი, ბექა ტაბატაძე, ხატია ციხილაძე, გიორგი გოგოლაშვილი, ილია გიორგობიანი, კონცერტმაისტერი – თეონა ჯინორია.
• 18 ივნისს, 17:00 საათზე, B202 აუდიტორიაში ირინე ებრალიძის ჯაზ-ვოკალის კურსდამთავრებულთა, თაკო კორაშვილის და მარი ვერულაშვილის, კონცერტს.
ასევე მონაწილეობენ: თათია ყურაშვილი, სალომე წერეთელი და ილიაუნის ჯაზ-ბენდი.
• 19 ივნისს, 16:00 საათზე, წიგნის სახლში „ლიგამუსი“ ლექტორ ირინე ებრალიძის ჯაზ-ვოკალის კურსის სტუდენტების კონცერტს.
მონაწილეობენ: ნინო გზირიშვილი, მარი ზაქაიძე, გვანცა ჟღენტი, მაშო უსტიანცი, თამუნა ჩიხლაძე, ნინუცა გაბისონია, ლიკა ქადაგიშვილი, ლუარა ქართველიშვილი, გიორგი თედიაშვილი, თათია ყურაშვილი, სალომე წერეთელი, თორნიკე მექვაბიძე, ბექა ჩხარტიშვილი.
კონცერტებზე დასწრება თავისუფალია.
ილიას სახელმწიფო უნივერსიტეტის მუსიკის ცენტრის თანამედროვე პოპულარული მიმდინარეობების მიმართულების კონცერტები
16 ივნისი, 16:00 საათი
წიგნის სახლი ”ლიგამუსი”
18 ივნისი, 17:00 საათი
B202 აუდიტორია
19 ივნისი, 16:00 საათი
წიგნის სახლი „ლიგამუსი“

ჯადოსნური მთა, როგორც ევროპული სულიერების ენციკლოპედია და პაროდია
2014-06-16 11:19
19 ივნისს, 19:00 საათზე, წიგნის სახლში “ლიგამუსი” ილიაუნის ლიტერატურულ კლუბი თომას მანის შესახებ სასაუბროდ იწვევს ფილოლოგსა და ლიტერატურათმცოდნეს, ლევან ბერძენიშვილს. საუბრის თემაა ”ჯადოსნური მთა, როგორც ევროპული სულიერების ენციკლოპედია და პაროდია”.

PPRTC-ის პოლიტიკის ანგარიშის პრეზენტაცია
2014-06-16 16:09
17 ივნისს, 17:00 საათზე, ილიას სახელმწიფო უნივერსიტეტის G 106 დარბაზში გაიმართება საჯარო პოლიტიკის კვლევისა და ტრენინგების ცენტრის (PPRTC) კვლევითი ნაშრომის -,,მოსალოდნელი სიცოცხლის საშუალო ხანგრძლივობის ცვლილების ანალიზი საქართველოში“ – პრეზენტაცია-დისკუსია. კვლევის ავტორია ილიას სახელმწიფო უნივერსიტეტისსრული პროფესორი, ნიკოლოზ მაღლაფერიძე.
კვლევა ნათელ წარმოდგენას შეუქმნის ჯანდაცვის სისტემაში მომუშავე სპეციალისტებს, თუ რომელ ასაკში, რა სიდიდით და სიკვდილის რომელი მიზეზით წარმოებს სიცოცხლისხანგრძლივობის ზრდა ან კლება საქართველოში.
ავტორი, კვლევის მთავარ მიგნებებზე დაყრდნობით, არგუმენტირებულ რეკომენდაციებს წარმოადგენს სახელმწიფოს მხრიდან სისტემური მიდგომის ეფექტური განხორციელების იმშესაძლებლობების შესახებ, რაც ხელს შეუწყობს სიცოცხლის საშუალო ხანგრძლივობის გაზრდას საქართველოში.
აღნიშნული კვლევა განხორციელდა USAID-ის დაფინანსებით, G-PAC-IWMI გრანტის ფარგლებში.
იხ.თანდართული ფაილი>>>
გთხოვთ, მობრძანდეთ.

დისკურსი შემეცნების წყაროებს შორის, ანუ ევროპის ხელახალი დაბადება მაღალი შუასაკუნეებიდან
2014-06-17 11:26
19 ივნისს, ხუთშაბათს, 17:00 საათზე, ილიას სახელმწიფო უნივერსიტეტის G 106 აუდიტორიაში გაიმართება ტიუბინგენის უნივერსიტეტის მეცნიერ-თანამშრომელის, ფილოსოფიის მეცნიერებათა დოქტორის, გიორგი ქორიძის საჯარო ლექცია “დისკურსი შემეცნების წყაროებს შორის, ანუ ევროპის ხელახალი დაბადება მაღალი შუასაკუნეებიდან.”
დასწრება თავისუფალია.

ტყუილ-მართალი პოეზიაში
2014-06-17 11:31
19 ივნისს, ხუთშაბათს, 16:00 საათზე, B 202 აუდიტორიაში, პოეტი და მთარგმნელი ნატო ინგოროყვა ილიაუნის პოეზიის კლუბის სტუდენტებს შეხვდება, წაიკითხავს ლექსებსა და თარგმანებს და უპასუხებს შეკითხვებს. საუბრის თემაა “ტყუილ-მართალი პოეზიაში”. მობრძანდით და ჩაერთეთ დიალოგში.
დასწრება თავისუფალია.

Sapere Aude - Mysterium Cosmographicum
2014-06-17 12:30
სტუდენტური პროექტის – Sapere Aude – ფარგლებში 18 ივნისს, 18:00 საათზე, წიგნის სახლში ”ლიგამუსი” მოხსენებას გააკეთებს სოციალურ და ჰუმანიტარულ მეცნიერებათა და ხელოვნების ინტერდისციპლინური პროგრამის დოქტორანტი, ლია კუპრეიშვილი. მოხსენების თემაა Mysterium Cosmographicum.
დასწრება თავისუფალია.

სოციოლოგის ხელობა
2014-06-17 14:41
პარასკევს, 20 ივნისს, 16:00 საათზე, A 101 აუდიტორიაში ილიას სახელმწიფო უნივერსიტეტის მეცნიერებათა და ხელოვნების ფაკულტეტის საზოგადოებრივ-საგანმანათლებლო პროექტის – „ახალი განმანათლებლობა“ -ფარგლებში სრული პროფესორი ემზარ ჯგერენაია წაიკითხავს საჯარო ლექციას თემაზე: “სოციოლოგის ხელობა“.
დასწრება თავისუფალია.

ქართული სიტყვიერი და მუსიკალური ფოლკლორის ურთიერთმიმართების საკითხები
2014-06-17 17:36
18-19 ივნისს ილიას სახელმწიფო უნივერსიტეტის მუსიკის ცენტრთან არსებული ეთნომუსიკოლოგიური კვლევის ჯგუფი ატარებს მეორე ეთნოლოგიურ კონფერენციას თემაზე „ქართული სიტყვიერი და მუსიკალური ფოლკლორის ურთიერთმიმართების საკითხები“. კონფერენცია პროფესორ ზურაბ კიკნაძის დაბადებიდან 80 და პროფესორ იოსებ ჟორდანიას დაბადებიდან 60 წლის იუბილეს ეძღვნება.
კონფერენციაზე მოხსენებებს წაიკითხავენ:
ქეთევან ბაიაშვილი, გიორგი ბაღაშვილი, ნაირა ბეპიევი, ნინო პოპიაშვილი, თამაზ გაბისონია, ელენე გოგიაშვილი, გიორგი გოცირიძე, ნათია დეკანოსიძე, ოთარ კაპანაძე, სოფო კოტრიკაძე, ექვთიმე კოჭლამაზაშვილი, ხვთისო მამისიმედიშვილი, ნინო მახარაძე, იოსებ ჟორდანია, ნინო ღამბაშიძე.
კონფერენცია სხვადასხვა თემაზე ორ წელიწადში ერთხელ იმართება. მასალები ქვეყნდება.
კონფერენციის დრო და ადგილმდებარეობა:
18 ივნისი – A 101 აუდიტორია
19 ივნისი – A 404 აუდიტორია
დრო: 10:00 საათი
